
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΤΕΥΧΟΣ ΔΕΥΤΕΡΟ Αρ. Φύλλου 1395 

10 Οκτωβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εφαρμογή του Μέτρου 3.13 «Διατήρηση Γεωργικών 
Εκτάσεων για την Προστασία της Άγριας Ζωής» 
του Άξονα 3 «Γεωργοπεριβαλλοντικά Μέτρα» του 
Εγγράφου Προγραμματισμού Αγροτικής Ανάπτυ¬ 
ξης (ΕΠΑΑ) 2000-2006. 1 

Κατανομή πρόσθετων ενισχύσεων στο πλαίσιο εφαρ¬ 
μογής του άρθρου 119 του Καν(ΕΚ) 1782/2003 του 
Συμβουλίου για το έτος 2005 στον τομέα του 
προβείου και αιγείου κρέατος. 2 


Α ΠΟΦΑΣΕΙ Σ 

Αριθ. 138307 (1) 


Εφαρμογή του Μέτρου 3.13 «Διατήρηση Γεωργικών 
Εκτάσεων για την Προστασία της Άγριας Ζωής» 
του Άξονα 3 «Γεωργοπεριβαλλοντικά Μέτρα» του 
Εγγράφου Προγραμματισμού Αγροτικής Ανάπτυξης 
(ΕΠΑΑ) 2000-2006. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Του άρθρου 22 του ν. 992/1979 (ΦΕΚ Α'280/79) «περί 
Οργανώσεως των υπηρεσιών δια την εφαρμογή της 
Συνθήκης Προσχωρήσεως της Ελλάδος εις τας Ευρω¬ 
παϊκός Κοινότητας και ρυθμίσεως συναφών θεσμικών 
οργανωτικών θεμάτων». 

2. Το άρθρο 1 παρ. 1,2 και 3 του ν. 1338/1983 (ΦΕΚ 
Α'34/17.3.1983) «Εφαρμογή του κοινοτικού δικαίου, όπως 
τροποποιήθηκε με το άρθρο 6 του ν. 1440/1984 (ΦΕΚ 
Α'70/21.5.1984) «Συμμετοχή της Ελλάδας στο κεφάλαιο 
στα αποθεματικά και στις προβλέψεις της Ευρωπαϊκής 
Κοινότητας Ανθρακος και Χάλυβος και του Οργανισμού 
Εφοδιασμού ΕΥΡΑΤΟΜ» και το άρθρο 65του ν. 1892/1990 
(ΦΕΚ ΑΊ01/31.7.1990). 

3. Το άρθρο 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ Α' 98). 


4. Την παραγρ. 10 του άρθρου 39 του ν. 2065/1992 «περί 
εγκρίσεως οικονομικών ενισχύσεων από τους Υπουρ¬ 
γούς Οικονομικών και Γεωργίας» (ΦΕΚ Α' 113/1992). 

5. Το ν. 2362/95 «Περί Δημοσίου Λογιστικού ελέγχου 
των δαπανών του Κράτους και άλλες διατάξεις» (ΦΕΚ 
247/Α727.11.1995). 

6. Των άρθρων 13.29 του ν. 2637/1998 (ΦΕΚ 200 Α'/1998) 
περί «σύστασης Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυή¬ 
σεων (Ο.Π.Ε.Κ.Ε.Π.Ε.)» όπως τροποποιήθηκε και συμπλη¬ 
ρώθηκε με το άρθρο 4 του ν.2732/99 (ΦΕΚ 154 Α'/1999) 
και το άρθρο 24 του ν. 2945/2001 (ΦΕΚ 223 Α'/01) και το 
άρθρο 29 παρ. 1-8 του ν. 3147/2003 (ΦΕΚ 135 Α'/03). 

7. Το ν. 998/79 «Περί προστασίας των δασών και των 
δασικών εν γένει εκτάσεων της χώρας» (ΦΕΚ 289 Α'/ 
29.12.1979). 

8. Το ν.δ.131/1974 “περί παροχής οικονομικών ενισχύ¬ 
σεων εις την γεωργικήν κτηνοτροφικήν, δασικήν και 
αλιευτικήν παραγωγήν» (Α' 320), που τροποποιήθηκε 
με τις διατάξεις του ν. 1409/1983 «Τροποποίηση και συ¬ 
μπλήρωση των διατάξεων του ν.δ. 131/1974 περί παροχής 
οικονομικών ενισχύσεων εις τη γεωργικήν, κτηνοτρο¬ 
φικήν, δασικήν και αλιευτικήν παραγωγήν και άλλες 
διατάξεις» (Α' 199) ως και τις διατάξεις του άρθρου 11 
του ν. 2512/1997 «ρύθμιση συνταξιοδοτικών θεμάτων 
στρατιωτικών και άλλες διατάξεις» (Α'138). 

9. Το π.δ. 81 (ΦΕΚ 57 Α'/21.3.2002) «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

10. Το π.δ. 402/88 (Α' 187) «Οργανισμός του Υπουργείου 
Γεωργίας», όπως αυτό έχει τροποποιηθεί και ισχύει. 

11. Το π.δ. 344/29.12.2000 (ΦΕΚ 297/Α) «περί άσκησης 
του επαγγέλματος Γεωτεχνικού». 

12. Τον Καν. (ΕΚ) 1257/1999 του Συμβουλίου (1160) «για 
τη στήριξη της αγροτικής ανάπτυξης από το Ευρωπαϊκό 
Γεωργικό Ταμείο Προσανατολισμού και Εγγυήσεων (ΕΓ- 
ΤΠΕ) και για την τροποποίηση και κατάργηση ορισμένων 
κανονισμών». 

13. Τον Καν. (ΕΚ) 1782/2003 του Συμβουλίου (Ι_ 270) «για 
τη θέσπιση κοινών κανόνων για τα καθεστώτα άμεσης 
στήριξης στα πλαίσια της κοινής γεωργικής πολιτικής 
και για τη θέσπιση ορισμένων καθεστώτων στήριξης για 
τους γεωργούς και την τροποποίηση κανονισμών». 

14. Τον Καν. (ΕΚ) 1258/1999 του Συμβουλίου (1160) «περί 
χρηματοδοτήσεως της Κοινής Γεωργικής Πολιτικής». 

15. Τον Καν. (ΕΚ) 1260/1999 του Συμβουλίου (1_161) «περί 
γενικών διατάξεων για τα διαρθρωτικά Ταμεία». 

16. Τον Καν. (ΕΚ) 1685/2000 της Επιτροπής (Ι_193) για 
την θέσπιση λεπτομερειών κανόνων εφαρμογής του 
Καν (ΕΚ) 1260/99 (1161) του Συμβουλίου όσον αφορά την 
επιλεξιμότητα των δαπανών και ενεργειών που συγχρη- 
ματοδοτούνται από τα διαρθρωτικά ταμεία. 

17. Τον Καν. (ΕΚ) 2419/2001της Επιτροπής (Ι_ 327) «λε¬ 
πτομέρειες εφαρμογής του Ολοκληρωμένου Συστή¬ 
ματος Διαχείρισης και Ελέγχου σχετικά με ορισμένα 
καθεστώτα κοινοτικών ενισχύσεων». 

18. Τον Καν. (ΕΚ) 796/2004 της Επιτροπής (Ι_ 141) «θέ¬ 
σπιση λεπτομερών κανόνων για την εφαρμογή της πολ¬ 
λαπλής συμμόρφωσης της διαφοροποίησης και του 
ολοκληρωμένου συστήματος διαχείρισης και ελέγχου 
που προβλέπονται στον Καν (ΕΚ) 1782/03 του Συμβου¬ 
λίου». 

19. Τον Καν. (ΕΚ) αριθ. 817/2004 της Επιτροπής (1_ 153) 
«για τη θέσπιση λεπτομερών κανόνων εφαρμογής του 
κανονισμού (ΕΚ) αριθ. 1257/1999». 

20. Την υπ’ αριθμ. Υ1/10.3.2004 (ΦΕΚ 513 Β'/10.3.2004) 
Απόφασης του Πρωθυπουργού «Μεταβολή Τίτλων 
Υπουργείου και καθορισμός σειράς Τάξης Υπουργεί¬ 
ων». 

21. Την υπ’ αριθμ. Υ 132/2004 (ΦΕΚ 1533 Β714.10.2004) 
Απόφασης του Πρωθυπουργού «Ανάθεση αρμοδιοτήτων 
στον Υφυπουργό Αγροτικής Ανάπτυξης και Τροφίμων 
Αλέξανδρο Κοντό». 

22. Την υπ’ αριθμ. Ε (2000) 2733/27.9.2000 απόφαση 
της Ευρωπαϊκής Επιτροπής, «περί εγκρίσεως του Εγ¬ 
γράφου Προγραμματισμού Αγροτικής Ανάπτυξης για 
την Ελλάδα το οποίο καλύπτει την περίοδο προγραμ¬ 
ματισμού 2000 - 2006» όπως τροποποιήθηκε με την αρ. 
Ε(2003)3139/22.8.2003. 

23. Τις κοινοτικές κατευθυντήριες γραμμές για τις 
κρατικές ενισχύσεις στον τομέα της Γεωργίας (2000/0 
28/02). 

24. Την υπ’ αριθμ. 394555/2000 (ΦΕΚ 1324 Β'/00) Κοινή 
Υπουργική Απόφαση των Υπουργών ΕΣΔΔΑ και Γ εωρ¬ 
γίας «περί ανάθεσης αρμοδιοτήτων του Ο.Π.Ε.Κ.Ε.Π.Ε. 
στις Ν.Α. της χώρας» όπως συμπληρώθηκε και ισχύει 
με την αρ. 247410/2003. 

25. Την υπ’ αριθμ. 428/339372/661/2.2.2001 (ΦΕΚ 280 
Β719-3.2001) απόφαση Υπουργών Γεωργίας και Οικο¬ 
νομικών για την «εφαρμογή του Αγροπεριβαλλοντικού 
Μέτρου του Εγγράφου Προγραμματισμού Αγροτικής 
Ανάπτυξης (ΕΠΑΑ) 2000-2006». 

26. Την υπ’ αριθμ. 271562/2002 (ΦΕΚ 1042 Β78.8.2002) 
απόφαση του Υπουργού Γ εωργίας «περί εγκρίσεως του 
Ο.Π.Ε.Κ.Ε.Π.Ε. ως Οργανισμού Πληρωμής» από 1.9.2002. 

27. Την υπ’ αριθμ. ΔΙΔΚ/Φ1/2/6139/23.3.2004 (ΦΕΚ 527 Β7 
24.3.2004) Απόφαση του Πρωθυπουργού και του Υπουρ¬ 
γού Εσωτερικών, Δημ. Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτε¬ 
ρικών, Δημ. Διοίκησης και Αποκέντρωσης». 

28. Την υπ’ αριθμ. 14650/ΔΙΟΕ85/Α0006/17.03.2004 
(ΦΕΚ 519 Β717.3.2004) Απόφαση του Πρωθυπουργού 
και Υπουργού Οικονομίας και Οικονομικών «Καθορι¬ 
σμός αρμοδιοτήτων των Υφυπουργών Οικονομίας και 
Οικονομικών». 

29. Την αρ. 125347/568/20.1.2004 (ΦΕΚ 142 Β729.1.2004) 
Κοινή Υπουργική Απόφαση Εσωτερικών Δημόσιας Δι¬ 
οίκησης & Αποκέντρωσης, Οικονομίας και Οικονομικών 


και Γ εωργίας για τους «Κώδικες Ορθής Γ εωργικής Πρα¬ 
κτικής». 

30. Την υπ’ αριθμ. 414985/18.12.1985 Κοινή απόφαση των 
Υφυπουργών Εθνικής Οικονομίας και Γ εωργίας, «Μέτρα 
Διαχείρισης της άγριας πτηνοπανίδας». 

31. Την υπ’ αριθμ. 33318/3028 ΚΥΑ (ΦΕΚ 1289 Β/28.12.1998) 
«Καθορισμός μέτρων και διαδικασιών για την διατήρηση 
των φυσικών οικοτόπων (ενδιαιτημάτων) καθώς και της 
άγριας πανίδας και χλωρίδας». 

32. Την υπ’ αριθμ. 371352/16.5.2001 (ΦΕΚ 656/Β) απόφαση 
του Υπουργού Γ εωργίας «Σύσταση οργάνωση Ειδικής Υπη¬ 
ρεσίας στο Υπουργείο Γ εωργίας, με τον τίτλο Αρχή Διαχεί¬ 
ρισης του ΕΠΑΑ» όπως έχει τροποποιηθεί και ισχύει. 

33. Την υπ’ αριθμ. 523/126710/13.03.2003 (ΦΕΚ 336Β/ 
20.03.2003) Κοινή Απόφαση των Υπουργών Γεωργίας 

- Οικονομίας και Οικονομικών και Εσωτερικών Δημόσιας 
Διοίκησης και Αποκέντρωσης «Διαδικασία και τρόπος πλη¬ 
ρωμής των γεωργοπεριβαλλοντικών μέτρων του Εγγρά¬ 
φου Προγραμματισμού Αγροτικής Ανάπτυξης (ΕΠΑΑ) 2000 

- 2006 - Καν (ΕΚ) 1257/99». 

34. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προ¬ 
ϋπολογισμού, η οποία έχει εγκριθεί με την αριθμ. 134967/ 
26.5.2005 ΚΧΑ (ΦΕΚ 745/Β/2005), αποφασίζουμε: 

Την εφαρμογή του Μέτρου 3.13 «Διατήρηση Γεωργικών 
Εκτάσεων για την Προστασία της Άγριας Ζωής» του γε- 
ωργοπεριβαλλοντικού μέτρου του Εγγράφου Προγραμμα¬ 
τισμού Αγροτικής Ανάπτυξης (ΕΠΑΑ) 2000-2006. 

ΚΕΦΑΛΑΙΟ Α' 

Εισαγωγικά 
Αρθρο 1 
ΟΡΙΣΜΟΙ 

Για την εφαρμογή της παρούσας απόφασης νοούνται 
ως: 

1. Γεωργική εκμετάλλευση 

Νοείται η μονάδα παραγωγής για εμπορικούς σκοπούς 
προϊόντων γεωργίας (φυτική -ζωική παραγωγή) υπό ενιαία 
διοίκηση και διαχείριση. 

2. Νόμιμη κατοχή 

Κάτοχοι γεωργικής εκμετάλλευσης νοούνται: 

α. Ο ιδιοκτήτης 

Η ιδιοκτησία υφίσταται σε όλες τις περιπτώσεις που 
αναγνωρίζονται από το Εθνικό Δίκαιο. Η ιδιοκτησία στην 
περίπτωση οικογενειακών εκμεταλλεύσεων δύναται να 
θεωρηθεί ότι συντρέχει στο πρόσωπο και των δύο συζύγων 
ανεξάρτητα πραγματικού γεγονότος, με την προϋπόθεση 
ότι θα προσκομίζονται οι αιτήσεις του ΟΣΔΕ και για τους 
δύο συζύγους. 

β. Ο μισθωτής 

Η μίσθωση θα πρέπει να είναι στο όνομα του αιτούντος 
(φυσικό πρόσωπο) και να έχει συναφθεί με έγγραφο βε- 
βαίας χρονολογίας όταν η διάρκειά της είναι μέχρι εννέα 
(9) έτη και με συμβολαιογραφικό έγγραφο το οποίο να 
έχει μεταγράφει όταν η διάρκεια της είναι μεγαλύτερη 
των 9 ετών. 

3. Αγροτεμάχιο 

Με τον όρο αγροτεμάχιο νοείται ένα συνεχές τμήμα 
εδάφους επί του οποίου πραγματοποιείται μία μόνο καλ¬ 
λιέργεια από ένα μόνο κάτοχο εκμετάλλευσης. 

4. Γεωργός 

Το φυσικό πρόσωπο που είναι ασφαλισμένος στον 

ΟΓΑ και είναι νόμιμος κάτοχος γεωργικής εκμετάλλευ¬ 
σης από τις δραστηριότητες της οποίας αντλεί τουλά¬ 
χιστο το 25% του συνολικού του εισοδήματος. 

Η σύγκριση των εισοδημάτων (γεωργικών - εξωγε- 
ωργικών) γίνεται από τον μέσο όρο των διαθέσιμων 
στοιχείων των εκκαθαριστικών σημειωμάτων της ΔΟΥ 
των τριών τελευταίων ετών. 

5. Μονάδα Ανθρώπινης Εργασίας (ΜΑΕ) 

Μονάδα Ανθρώπινης Εργασίας νοείται η εργασία 1750 
ωρών ετησίως που δύναται να εργασθεί ένα άτομο υπό 
καθεστώς πλήρους απασχόλησης. 

6. Κώδικες Ορθής Γεωργικής Πρακτικής (ΚΟΓΠ) 

Οι ΚΟΓΠ όπως περιγράφονται στην αριθμ. 125347/ 
568/20.1.2004 ΚΥΑ αποτελούν τις ελάχιστες γεωργικές 
πρακτικές που θα πρέπει να εφαρμόζουν οι παραγωγοί 
με στόχο την προστασία του περιβάλλοντος και την 
διαφύλαξη του φυσικού χώρου. 

Η εφαρμογή των ΚΟΓΠ αποτελεί υποχρέωση των 
παραγωγών και δεν χορηγούνται ενισχύσεις για την τή¬ 
ρησή τους. Ενισχύσεις για περιβαλλοντικές δεσμεύσεις 
δύνανται να χορηγηθούν μόνο στα πλαίσια ανάληψης 
των δεσμεύσεων του άρθρου 5. 

7. Σχέδιο Περιβαλλοντικής Διαχείρισης (ΣΠΔ) 

Το Σχέδιο Περιβαλλοντικής Διαχείρισης (ΣΠΔ) αποτε¬ 
λεί ένα δετές σχέδιο το οποίο περιγράφει την υφιστά¬ 
μενη κατάσταση της εκμετάλλευσης, τους ενδιάμεσους 
και τελικούς στόχους της περιβαλλοντικής διαχείρισης 
και την στρατηγική για την επίτευξή τους. 

Το Σ.Π.δ. για να γίνει αποδεκτό υπογράφεται από Τε¬ 
χνικό Σύμβουλο και να είναι σύμφωνο με το υπόδειγμα 
το οποίο ορίζεται με Υπουργική Απόφαση καθορισμού 
λεπτομερειών εφαρμογής του μέτρου. Το Σ.Π.δ. συντάσ- 
σεται στην περίπτωση των Δράσεων I, IV & V . 

8. Τεχνικός - Σύμβουλος 

Για την εφαρμογή του μέτρου κρίνεται αναγκαία η 
ύπαρξη Γεωπόνου - Συμβούλου μέλος του ΓΕΩΤΕΕ, που 
αναλαμβάνει την σύνταξη και υπογραφή του ΣΠΔ της 
εκμετάλλευσης καθώς και την τεχνική υποστήριξη για 
την ορθολογική υλοποίησή του. 

9. Περίοδος δέσμευσης 

Περίοδος δέσμευσης νοείται, το συνεχές χρονικό διά¬ 
στημα των πέντε (5) ετών, κατά το οποίο ο δικαιούχος 
θα πρέπει να τηρεί τις συμβατικές υποχρεώσεις που 
απορρέουν από το μέτρο. 

Το χρονικό αυτό διάστημα αρχίζει να προσμετράται 
από την ημερομηνία υπογραφής της σύμβασης η οποία 
αποτελεί και το χρονικό σημείο έναρξης των υποχρε¬ 
ώσεων του δικαιούχου. 

10. Ανωτέρα βία 

Ανωτέρα βία όπως αυτή ορίζεται στο άρθρο 39 του 
ΚΑΝ(ΕΚ) 817/2004 της Επιτροπής. 

ΚΕΦΑΛΑΙΟ Β 
Κριτήρια επιλεξιμότητας 
Αρθρο 2 
Σκοπός-Στόχοι 

1. Το μέτρο σκοπεύει να συμβάλλει στην διατήρηση 
και προστασία της απειλούμενης και σπάνιας άγριας 
ζωής της οποίας το ενδιαίτημα εξαρτάται μερικώς από 
τις γεωργικές εκμεταλλεύσεις. 

Ειδικότερα οι στόχοι του μέτρου αφορούν: 

• Στη διατήρηση των οικοτόπων που αποτελούν εν¬ 
διαιτήματα των απειλούμενων και σπάνιων ειδών της 


άγριας πανίδας μέσω της εξάλειψης του χωρικού δια¬ 
χωρισμού των αγροτικών γαιών από τις φυσικές προ- 
στατευόμενες περιοχές 

• Στην προστασία της γενετικής ποικιλότητας με την 
διατήρηση των διαδρόμων επικοινωνίας των πληθυσμών 
αγρίων ζώων 

• Εφαρμογή Γεωργικών Πρακτικών σύμφωνα με το 
πνεύμα των Οδηγιών 92/43 & 79/409/ΕΟΚ. 

2. Το μέτρο σκοπεύει να συμβάλλει στην προστασία 
σπάνιων και απειλούμενων ειδών, διατηρώντας τις γε¬ 
ωργικές καλλιέργειες που αποτελούν ενδιαίτημα αυτών 
των ειδών με παρεμβάσεις που θα στοχεύουν κυρίως: 

• στη διατήρηση των γεωργικών καλλιεργειών με τις 
οποίες έχουν ενταχθεί στο μέτρο, 

• στη προστασία απειλούμενων και σπάνιων ειδών 
άγριας πανίδας που οι συγκεκριμένες εκτάσεις αποτε¬ 
λούν τόπο διατροφής ή/ και κάλυψής τους και 

• στη συγκράτηση του αγροτικού πληθυσμού και στη 
συνέχιση των αγροτικών δραστηριοτήτων στις ορεινές 
και μειονεκτικές περιοχές. 

Οι στόχοι θα επιτευχθούν με την εφαρμογή συγκε¬ 
κριμένων δράσεων, οι οποίες είναι πέραν της απλής 
εφαρμογής των Κωδίκων Ορθής Γ εωργικής Πρακτικής 
(Κ.Ο.Γ.Π.). 

3. Το Μέτρο διακρίνεται σε Υπομέτρα και Δράσεις 
ως εξής: 

ΥΠΟΜΕΤΡΟ Α 

Προστασία βιοτόπων των απειλούμενων και σπάνιων 
ειδών όπως η Αρκούδα (ΨΓευε ΑΐΌΐοε) και ο Λύκος (Οαηίε 
Ιυρυε). Η Αρκούδα τελεί υπό καθεστώς ολοκληρωτικής 
προστασίας και ο Λύκος θεωρείται είδος τρωτό και 
προστατεύεται με την Κοινοτική Οδηγία 92/43/ΕΟΚ. 

Στο Υπομέτρο Α ανήκουν οι παρακάτω τρεις Δρά¬ 
σεις: 

Δράση I: Επεμβάσεις στις καλλιέργειες 

Η Δράση αυτή στοχεύει στη προστασία της αρκούδας 
μέσω της διατήρησης των ενδιαιτημάτων (ασυγκόμιστη 
επιφάνεια) σε ετήσια βάση και σε ποσοστό 10% της 
εντασσόμενης έκτασης ανά είδος καλλιέργειας (ανε¬ 
ξαρτήτου αγροτεμαχίου) ή 10% επί του εντασσόμενου 
αγροτεμαχίου, για την διατήρηση και προστασία του 
είδους. 

Δράση II: Περίφραξη Κηπευτικών, Μελισσοκομικών 
εκτάσεων και σταυλικών εγκαταστάσεων κτηνοτροφι- 
κών μονάδων. 

Η Δράση αυτή στοχεύει στην παρεμπόδιση των ζημιών 
που προκαλούν η αρκούδα και ο λύκος καθώς και στην 
προστασία των δύο αυτών ειδών. Μεγάλο ποσοστό των 
ζημιών που προκαλούνται στα κηπευτικά, στις μελισ- 
σοκομικές μονάδες καθώς και στο ζωικό κεφάλαιο από 
τα δύο παραπάνω είδη μπορούν να αποδοθούν στην 
απουσία κατάλληλων προληπτικών μέτρων όπως η 
περίφραξη. Η χρήση ειδικής ηλεκτροφόρας περίφραξης 
θα περιορίσει σημαντικά τις ζημιές αυτές. 

Δράση III: Χορήγηση Ποιμενικού σκύλου για την προ¬ 
στασία του κτηνοτροφικού δυναμικού και των ειδών 
ενδιαφέροντος 

Η Δράση στοχεύει στον περιορισμό της ανθρωπογε- 
νούς θνησιμότητας της αρκούδας και του λύκου, στην 
διατήρηση του «Ελληνικού Ποιμενικού» σκύλου και στην 
αποτελεσματική αντιμετώπιση των επιθέσεων από τα 
παραπάνω είδη. 

ΥΠΟΜΕΤΡΟ Β 

Προστασία βιοτόπων πολλών σημαντικών, σπάνιων ή 
απειλούμενων ειδών ορνιθοπανίδας όπως αναφέρονται 
στο Παραρτήμα I της Κοινοτικής Οδηγίας 79/409 (είδη 
προτεραιότητας σε κοινοτικό επίπεδο). 

Στο Υπομέτρο Β ανήκουν οι παρακάτω δύο Δράσεις: 

Δράση IV: Επεμβάσεις στις καλλιέργειες δημητριακών 
και κτηνοτροφικών φυτών 

Οι καλλιέργειες αυτές αποτελούν περιβάλλον ανά¬ 
πτυξης της μικροπανίδας (όπως μικροθηλαστικά, μικρο- 
πούλια, έντομα κ.λ.π.) που είναι το βασικό ενδιαίτημα 
των αρπακτικών. 

Η Δράση αυτή στοχεύει στη προστασία της ορνιθο- 
πανίδας με τη διατήρηση ασυγκόμιστης επιφάνειας σε 
ετήσια βάση αυτών των καλλιεργειών σε ποσοστό 30% 
του αγροτεμαχίου που θα αποτελεί ζώνη διατροφής 
των ειδών της ορνιθοπανίδας αλλά και χώρο φωλιά- 
σματος και αναπαραγωγής. 

Δράση V: Επεμβάσεις στην καλλιέργεια ρυζιού 

Η Δράση αυτή στοχεύει στη προστασία και διατήρη¬ 
ση της ορνιθοπανίδας των περιοχών με τη δημιουργία 
τεχνητών υγροτοπικών επιφανειών από χειμερινή κα¬ 
τάκλιση των ορυζώνων κατά το τρίμηνο Νοεμβρίου- 
Δεκεμβρίου-Ιανουαρίου. 

Άρθρο 3 

Πεδίο εφαρμογής 

1. Γεωγραφική κάλυψη (περιοχές παρέμβασης) 

Το μέτρο εφαρμόζεται σε περιοχές ΝΑΤΨΒΑ 2000 (Πα¬ 
ράρτημα) και σε γειτονικές ζώνες (όπως αυτές ορίζονται σε 
Υπουργική Απόφαση καθορισμού λεπτομερειών εφαρμογής 
του μέτρου), που περιλαμβάνουν γεωργικά ενδιαιτήματα απει¬ 
λούμενων και σπάνιων ειδών άγριας ζωής. Προτεραιότητα θα 
δοθεί σε περιπτώσεις που αφορούν είδη που περιλαμβάνονται 
στο Παράρτημα I της οδηγίας 79/409/ΕΟΚ και στο Παράρτημα 
II της οδηγίας 92/43 ΕΟΚ. 

2. Επιλέξιμες εκτάσεις 

Επιλέξιμες εκτάσεις ορίζονται οι αρδευόμενος και 
ξηρικές καλλιέργειες των περιοχών παρέμβασης που 
καλλιεργήθηκαν τουλάχιστον μια φορά την τελευταία 
διετία με μια από τις επιλέξιμες καλλιέργειες όπως πε- 
ριγράφονται παρακάτω, πριν την έναρξη του μέτρου. 

Η ελάχιστη έκταση που δύναται να ενταχθεί στο μέ¬ 
τρο είναι τα 3 στρέμματα όπου το κάθε αγροτεμάχιο 
θα είναι τουλάχιστον 0,5 στρέμματα. 

Δεν θεωρούνται επιλέξιμες εκτάσεις οι αποκαλυφθεί- 
σες εκτάσεις λιμνών των οποίων η στάθμη έχει ταπει¬ 
νωθεί, οι εκτάσεις που εμπίπτουν στο Νόμο 998/1979 
(ΦΕΚ 289 Α' της 29/11/1979) περί προστασίας των Δα¬ 
σών και των Δασικών εν γένει εκτάσεων καθώς και οι 
εκτάσεις που έχουν ενταχθεί στο μέτρο 4.1 «Δάσωση 
γεωργικών γαιών». 

3. Υπομέτρο Α: 

Δράση I: Επιλέξιμες καλλιέργειες θεωρούνται ο αρα¬ 
βόσιτος καρπός, οι αμπελώνες, ο ηλίανθος και οι δεν- 
δρώδεις καλλιέργειες για παραγωγή νωπών φρούτων 
και ξηρών καρπών. 

Δράση II: Δικαιούχοι ενίσχυσης (χορήγηση ειδικής 
ηλεκτροφόρας περίφραξης) είναι οι παραγωγοί κη¬ 
πευτικών, οι κτηνοτρόφοι (αιγοπροβάτων-βοοειδών) 
και οι μελισσοκόμοι οι οποίοι είναι κάτοχοι ιδιόκτητης 
ή μισθωμένης έκτασης. Οι μελισσοκόμοι οφείλουν να 


εγκαθιστούν σε αυτή την έκταση το μελισσοκομείο και 
την περίφραξη. 

Σημειώνεται ότι η παρούσα απόφαση δεν υποκαθι- 
στά τυχόν άδειες ή εγκρίσεις που απαιτούνται για την 
εγκατάσταση της περίφραξης. 

Δράση III: Δικαιούχοι ενίσχυσης για την χορήγηση 
Ελληνικού Ποιμενικού σκύλου είναι οι κτηνοτρόφοι (αι- 
γοπροβάτων-βοοειδών), κάτοχοι ιδιόκτητου ή ενοικια¬ 
ζόμενου ή παραχωρημένου βοσκότοπου. 

4. Υπομέτρο Β: 

Δράση IV: Επιλέξιμες καλλιέργειες θεωρούνται τα 
σιτηρά, ο αραβόσιτος, η μηδική και τα κτηνοτροφικά 
φυτά. 

Δράση V: Επιλέξιμες καλλιέργειες θεωρούνται οι ορυ¬ 
ζώνες. 

5. Περιοχές Παρέμβασης 

Το μέτρο εφαρμόζεται σε προτεινόμενες περιοχές 
ΝαΙυΓ3 2000 (Παράρτημα) και σε γειτονικές ζώνες, που 
περιλαμβάνουν γεωργικά ενδιαιτήματα απειλούμενων 
και σπάνιων ειδών άγριας πανίδας. Προτεραιότητα θα 
δοθεί σε περιπτώσεις που αφορούν είδη που περιλαμ¬ 
βάνονται στο Παράρτημα I της οδηγίας 79/409/ΕΟΚ και 
στο παράρτημα II της οδηγίας 92/43/ΕΟΚ. 

Για τις Δράσεις Ι,ΙΙ και III οι περιοχές εφαρμογής του 
μέτρου ορίζονται σε Υπουργική Απόφαση καθορισμού 
λεπτομερειών εφαρμογής του μέτρου. 

Γ ια την Δράση IV, περιοχές εφαρμογής ορίζονται: 
α) η περιοχή Ν3ΐυΓ3 (3ΡΑ) «Όροι Τζένα και Πίνοβο» που 
αφορά την πρώτη ομάδα ορνιθοπανίδας του Υπομέτρου 
Β που περιγράψαμε παραπάνω, 

β) οι περιοχές ΝαίυΓα 2000 του παρακάτω πίνακα 
που αφορούν την δεύτερη ομάδα ορνιθοπανίδας του 
Υπομέτρου Β: 

ΘΒ4310005 Όρος Κόφινας-Όρος Αστερούσια (3ΡΑ) 
ΘΒ4340016 Μετερίζια Αγιος Δικαίος-Τσουνάρα (3ΡΑ) 
ΘΒ4320010 Λάζαρος Κορυφή-Μαδάρα Δίκτης 
γ) η περιοχή Ν3ΐυΓ3 «Λήμνος: Χορτολίμνη -λίμνη Αλυ¬ 
κή» αφορά τον βιότοπο του Κιρκινεζιού (ΡβΙοο ηβυπίΒηηί) 
του Υπομέτρου Β. 

Οι ομάδες ορνιθοπανίδας αναφέρονται αναλυτικά 
στην υπουργική απόφαση καθορισμού λεπτομερειών 
εφαρμογής του μέτρου. 

Γ ια την Δράση V, περιοχές εφαρμογής ορίζονται οι 
ακόλουθες περιοχές ΝεΙυΓβ: 

α) Δέλτα Αξιού-Εκβολές Λουδία-Δέλτα Αλιάκμονα- 
Αλυκή Κίτρους ΘΒ 1220010 
β) Δέλτα Καλαμά ΘΒ 2120001 

γ) Αμβρακικός κόλπος ΘΒ 2110004-Δέλτα Λούρου και 
Αράχθου ΘΒ 2210001 

δ) Σπερχειός-Μαλιακός κόλπος ΘΒ 2440002 
Τα Δημοτικά και Κοινοτικά Διαμερίσματα που εντάσ¬ 
σονται στις περιοχές παρέμβασης περιγράφονται ανα¬ 
λυτικά σε Υπουργική Απόφαση καθορισμού λεπτομερει¬ 
ών εφαρμογής του μέτρου. 

Αρθρο 4 
Δικαιούχοι 

Δικαιούχοι του μέτρου δύνανται να κριθούν φυσικά 
πρόσωπα που πληρούν τις ακόλουθες προϋποθέσεις: 

1. Είναι νόμιμοι κάτοχοι γεωργικής εκμετάλλευσης 
υπεύθυνοι για τη διαχείρισή της, η οποία λειτουργεί 
τουλάχιστο ένα έτος με οικονομικά αποτελέσματα. 
Για τις γεωργικές εκμεταλλεύσεις νέων γεωργών και 
διαδόχων της Πρόωρης Συνταξιοδότησης δεν είναι 

απαραίτητο να υπάρχουν οικονομικά αποτελέσματα 
των εκμεταλλεύσεων. 

2. Κατέχουν νόμιμα και αξιοποιούν στις περιοχές πα¬ 
ρέμβασης επιλέξιμες εκτάσεις. 

3. Αναλαμβάνουν τις υποχρεώσεις του άρθρου 5 και 
αποδέχονται τις διαδικασίες του Κεφαλαίου Γ. 

Επίσης δικαιούχοι του μέτρου δύναται να είναι κτη- 
νοτρόφοι και μελισσοκόμοι που πληρούν τις ακόλουθες 
προϋποθέσεις: 

1. Κατέχουν νόμιμα και αξιοποιούν στις περιοχές πα¬ 
ρέμβασης επιλέξιμες εκτάσεις και 

2. Αναλαμβάνουν τις υποχρεώσεις του άρθρου 5 και 
αποδέχονται τις διαδικασίες του Κεφαλαίου Γ. 

Πέρα των παραπάνω κριτηρίων, οι δικαιούχοι αξιολο¬ 
γούνται βάσει οικολογικών, αναπτυξιακών και κοινωνι¬ 
κών κριτηρίων που ορίζονται στον πίνακα κριτηρίων 
ένταξης και αξιολόγησης, που θα υιοθετηθεί με την 
Υπουργική Απόφαση καθορισμού λεπτομερειών εφαρ¬ 
μογής του μέτρου. 

Δεν μπορούν να είναι δικαιούχοι του μέτρου, οι δικαι¬ 
ούχοι του μέτρου της Πρόωρης Συνταξιοδότησης, του 
Αξονα 1 του ΕΠΑΑ. 

Άρθρο 5 

Υποχρεώσεις δικαιούχων 

Α. ΓΕΝΙΚΕΣ ΥΠΟΧΡΕΩΣΕΙΣ 

Οι ενδιαφερόμενοι που πληρούν τις προϋποθέσεις του 
άρθρου 4 και επιθυμούν να ενταχθούν στο μέτρο ανα¬ 
λαμβάνουν για διάστημα (5) πέντε ετών τις ακόλουθες 
συμβατικές υποχρεώσεις: 

1. Να συνάψουν σύμβαση με Τεχνικό Σύμβουλο , ο 
οποίος θα είναι υπεύθυνος για την σύνταξη του Σχεδί¬ 
ου Περιβαλλοντικής Διαχείρισης (ΣΠΔ) και την παροχή 
τεχνικής στήριξης για την ορθολογική εφαρμογή του. 

2. Να εφαρμόζουν τις δεσμεύσεις του Σχεδίου Περι¬ 
βαλλοντικής Διαχείρισης (Σ.Π.Δ) της εκμετάλλευσής 
τους (για όποιες δράσεις συντάσσεται ΣΠΔ). 

3. Να τηρούν στην εκμετάλλευσή τους φάκελο του 
γεωργό - περιβαλλοντικού μέτρου που εφαρμόζουν. 

4. Να δέχονται, να διευκολύνουν και να συνεργάζονται 
με τα Εθνικά και Κοινοτικά ελεγκτικά όργανα. 

5. Να υποβάλλουν κατ' έτος στον φορέα υλοποίησης 
αίτηση πληρωμής - δήλωση εφαρμογής με τα απαραί¬ 
τητα στοιχεία. Οι δικαιούχοι της Δράσης III από το 3ο 
έτος εφαρμογής του μέτρου και μέχρι την ολοκλήρωση 
της πενταετίας υποβάλλει στη Δ.Α.Α. μόνο δήλωση 
εφαρμογής. 

6. Να τηρούν τους Κώδικες Ορθής Γεωργικής Πρα¬ 
κτικής (ΚΟΓΠ), όπως ισχύουν στο σύνολο της εκμετάλ¬ 
λευσής τους. 

7. Μη χρήση κάθε είδους δηλητηριασμένων δολωμάτων, 
για την εξολόθρευση κάθε είδους άγριας πανίδας. 

8. Να διατηρούν-συντηρούν τυχόν υπάρχοντες φυτο¬ 
φράκτες, αναβαθμίδες, μονοπάτια και μικρά ποτιστικά 
κανάλια. 

Β. ΥΠΟΧΡΕΩΣΕΙΣ ΑΝΑ ΔΡΑΣΗ 

ΔΡΑΣΗ I 

• Να καλλιεργούν το είδος με το οποίο έχουν ενταχθεί 
στο μέτρο ως κύρια καλλιέργεια. 

• Να διατηρούν ασυγκόμιστη επιφάνεια ετησίως σε 
ποσοστό 10% της εντασσόμενης έκτασης ανά είδος 
καλλιέργειας (ανεξαρτήτου αγροτεμαχίου) ή 10% επί 
του εντασσόμενου αγροτεμαχίου. 


• Απαγορεύεται η χρήση φυτοπροστατευτικών προϊ¬ 
όντων που περιέχουν δραστικές ουσίες οι οποίες απο¬ 
δεδειγμένα δύναται να αποβούν μοιραίες για την Άγρια 
Ζωή. 

• Επίσης απαγορεύεται η χρήση χημικών ζιζανιοκτό- 
νων. 

ΔΡΑΣΗ II 

1. Παραγωγοί Κηπευτικών 

• Να καλλιεργούν κηπευτικά καθόλη την διάρκεια 
της δετίας. 

• Αγορά και εγκατάσταση ειδικής περίφραξης στο 
αγροτεμάχιο από το πρώτο έτος. 

• Συντήρηση της περίφραξης. 

2. Μελισσοκόμοι 

• Αγορά και εγκατάσταση ειδικής περίφραξης στο 
επιλέξιμο αγροτεμάχιο από το πρώτο έτος. 

• Συντήρηση της περίφραξης. 

• Η ιδιότητα του μελισσοκόμου να πιστοποιείται από 
ισχύον, καθ' όλη τη διάρκεια της πενταετίας, μελισσο- 
κομικό βιβλιάριο. 

• Να είναι κάτοχοι ιδιόκτητης ή μισθωμένης γεωργικής 
έκτασης, όπου και να εγκαθιστούν το μελισσοκομείο 
και την περίφραξη. 

3. Κτηνοτρόφοι 

• Αγορά και εγκατάσταση ειδικής περίφραξης στη 
σταυλική εγκατάσταση από το πρώτο έτος. 

• Συντήρηση της περίφραξης. 

• Να κατέχουν νόμιμα βοσκότοπο με ισχύουσα βεβαί¬ 
ωση νόμιμης εισόδου σε κοινόχρηστο βοσκότοπο. 

ΔΡΑΣΗ III (Κτηνοτρόφοι) 

• Αγορά ζευγών σκύλων φυλής Ελληνικού Ποιμενικού 
πιστοποιημένων από αρμόδιο φορέα. 

• Τήρηση των μέτρων προληπτικής κτηνιατρικής και 
καλής υγιεινής των σκύλων. 

• Να κατέχουν νόμιμα βοσκότοπο με ισχύουσα βεβαί¬ 
ωση νόμιμης εισόδου σε κοινόχρηστο βοσκότοπο. 

• Διατήρηση του είδους για την αποφυγή φυλετικής 
ανάμειξης. 

• Να τηρεί Βιβλιάριο υγείας των σκύλων, ενημερωμένο 
ετησίως από Δημόσιο ή Ιδιώτη κτηνίατρο. 

• Σε περίπτωση που ο δικαιούχος διαθέσει σκυλιά των 
επόμενων γενεών να τα πιστοποιεί από αναγνωρισμένο 
φορέα πιστοποίησης. 

• Να υποβάλλει ετησίως αίτηση ΟΣΔΕ με το σύνολο 
του ζωικού κεφαλαίου και να τηρεί το μητρώο εκμε¬ 
τάλλευσης. 

ΔΡΑΣΗ IV 

• Να καλλιεργούν το είδος με το οποίο έχουν ενταχθεί 
στο μέτρο ως κύρια καλλιέργεια. 

• Δημιουργία ασυγκόμιστης επιφάνειας ετησίως, σε 
ποσοστό 30% του αγροτεμαχίου. 

• Διατήρηση των ήδη υπαρχόντων αγροικιών (οικη¬ 
μάτων) μέσα στα αγροτεμάχια. 

• Ειδικά για την καλλιέργεια σιτηρών, απαγόρευση της 
χρήσης εντομοκτόνων ιδιαίτερα επικίνδυνα για τα θερ¬ 
μόαιμα κατά την περίοδο από 15 Μαρτίου έως 10 Ιουνίου 
στην εξωτερική ζώνη των χωραφιών (πλάτος 12μ.). 

ΔΡΑΣΗ V 

• Να εφαρμόζεται χειμερινή κατάκλιση στο ενταγμένο 
αγροτεμάχιο, ώστε να δημιουργούνται τεχνητές υγρο- 
τοπικές επιφάνειες κατά το τρίμηνο Νοεμβρίου - Ιανου¬ 
άριου. 

• Το ύψος του νερού κατάκλισης πάνω από το έδαφος 
θα είναι το ελάχιστο 20 εκατοστόμετρα με τη δημιουρ¬ 
γία κατάλληλου αναχώματος για το σκοπό αυτό. 

• Να υπάρχει νόμιμη παροχή νερού είτε ιδιωτική, είτε 
από Τοπικό Οργανισμό Εγγείων Βελτιώσεων (ΤΟΕΒ) 

Άρθρο 6 

Απαλλαγή από τις δεσμεύσεις 

Οι δικαιούχοι απαλλάσσονται των υποχρεώσεων που 
απορρέουν από το μέτρο στις ακόλουθες περιπτώ¬ 
σεις: 

• Με τη λήξη της σύμβασής τους. 

• Στις περιπτώσεις ανωτέρας βίας και εκτάκτων πε¬ 
ριστάσεων, εφόσον γίνουν αποδεκτές από την αρμόδια 
αρχή. 

• Στις περιπτώσεις παραχώρησης της εκμετάλλευσης 
σε άλλο διάδοχο, ο οποίος θα αναλάβει με νέα σύμβαση 
το σύνολο των δεσμεύσεων και μέχρι την ολοκλήρωση 
της δετίας του παλαιού δικαιούχου. 

ΚΕΦΑΛΑΙΟ Γ 

Διαδικασία Ένταξης 
Αρθρο 7 

Δημοσιοποίηση - Πρόσκληση εκδήλωσης 
ενδιαφέροντος 

1. Δημοσιοποίηση του μέτρου 

Για την εφαρμογή του Μέτρου η Αρχή Διαχείρισης 
του ΕΠΑΑ 2000 - 2006 σε συνεργασία με τη Δ/νση 
Χωροταξίας και Προστασίας Περιβάλλοντος και τις Δι¬ 
ευθύνσεις Αγροτικής Ανάπτυξης των Νομαρχιακών Αυ¬ 
τοδιοικήσεων (Ν.Α.), στις περιοχές ευθύνης των οποίων 
εφαρμόζεται το μέτρο μεριμνά για τη Δημοσιοποίηση 
του μέτρου. 

Η δημοσιοποίηση του μέτρου συνίσταται στην ευρύτε¬ 
ρη ενημέρωση του πληθυσμού και όλων των δυνητικών 
δικαιούχων χωρίς διακρίσεις και μπορεί να επιτευχθεί 
μέσω ενημερωτικών συγκεντρώσεων - φυλλαδίων, με 
δημοσιεύσεις στα Τοπικά Μέσα Μαζικής Επικοινωνίας, 
με την Ευαισθητοποίηση των τοπικών φορέων (ΟΤΑ, 
Ενώσεις Γεωργικών Συνεταιρισμών, Επιμελητήρια κλπ.) 
καθώς και μέσα από τις ηλεκτρονικές σελίδες του 
Υπουργείου Αγροτικής Ανάπτυξης και Τροφίμων και 
των Νομαρχιακών Αυτοδιοικήσεων. 

2. Πρόσκληση εκδήλωσης ενδιαφέροντος 

Η Δ/νση Χωροταξίας και Προστασίας Περιβάλλοντος 
προβαίνει σε πρόσκληση εκδήλωσης ενδιαφέροντος 
για την υποβολή υποψηφιοτήτων και αποστέλλεται 
στις Δ/νσεις Αγροτικής Ανάπτυξης των Ν.Α. των πε¬ 
ριοχών εφαρμογής του μέτρου, οι οποίες προβαίνουν 
άμεσα στη δημοσιοποίηση της πρόσκλησης με κάθε 
πρόσφορο μέσο. 

Στην πρόσκληση εκδήλωσης ενδιαφέροντος γίνεται 
υπόμνηση: 

- της υπηρεσίας υποβολής του φακέλου υποψηφιό¬ 
τητας 

- της καταληκτικής ημερομηνίας υποβολής φακέλων 
υποψηφιότητας 

- των όρων - προϋποθέσεων -δικαιολογητικών του 
Μέτρου 

- των κριτηρίων επιλογής 

- των υπηρεσιών και φορέων που θα μπορούν οι ενδι¬ 
αφερόμενοι να λάβουν πληροφορίες και έντυπο υλικό 

- ότι το μέτρο είναι συγχρηματοδοτούμενο από το 


Ευρωπαϊκό Γεωργικό Ταμείο Προσανατολισμού και Εγ¬ 
γυήσεων (ΕΓΤΠΕ)-Τμήμα Εγγυήσεων, με ποσοστό που 
ορίζεται μέσω του πίνακα της 30ης Σεπτεμβρίου προς 
την Ευρωπαϊκή Επιτροπή έκαστου οικονομικού έτους. 

3. Οι ενέργειες δημοσιοποίησης-πρόσκλησης εκδήλω¬ 
σης ενδιαφέροντος καταγράφονται λεπτομερώς από 
την Δ/νση Χωροταξίας και Προστασίας Περιβάλλοντος 
σε συνεργασία με τις αρμόδιες Νομαρχιακές Αυτοδιοι¬ 
κήσεις και υπόκεινται σε έλεγχο από την Αρχή Διαχεί¬ 
ρισης του ΕΠΑΑ 2000-2006. 

Αρθρο 8 

Υποβολή Φακέλου Υποψηφιότητας 

Οι ενδιαφερόμενοι αφού λάβουν γνώση της πρόσκλη¬ 
σης εκδήλωσης ενδιαφέροντος και επιθυμούν να εντα¬ 
χθούν στο μέτρο υποβάλλουν εμπρόθεσμα στις Δ/νσεις 
Αγροτικής Ανάπτυξης των αρμόδιων Ν.Α. φάκελο υποψη¬ 
φιότητας το περιεχόμενο του οποίου ορίζεται στην Υ.Α. 
καθορισμού λεπτομερειών εφαρμογής του μέτρου. 

Αρθρο 9 

Προενταξιακός έλεγχος 

Ο προενταξιακός έλεγχος διενεργείται από Γεωπόνο 
που ορίζεται από τον προϊστάμενο της Δ/νσης Αγρο¬ 
τικής Ανάπτυξης των αρμόδιων Νομαρχιακών Αυτο¬ 
διοικήσεων και διακρίνεται σε διοικητικό και επιτόπιο 
έλεγχο. 

1. Διοικητικός έλεγχος 

Γ ια το 100% των φακέλων υποψηφιότητας ελέγχονται 
τα ακόλουθα σημεία: 

• Πληρότητα του φακέλου. 

Με τον όρο «πληρότητα» νοείται ότι στον φάκελο 
υποψηφιότητας υπάρχουν όλα τα δικαιολογητικά που 
αναφέρονται στην πρόσκληση εκδήλωσης ενδιαφέρο¬ 
ντος και στην παρούσα Απόφαση, καθώς και όλα τα πε¬ 
δία της αίτησης και των λοιπών εντύπων που αφορούν 
τον ενδιαφερόμενο και τα οποία είναι συμπληρωμένα. 
Για φακέλους υποψηφιότητας που δεν θα εμφανίζουν 
πληρότητα θα ζητείται από τους υποψηφίους εγγρά- 
φως η συμπλήρωσή τους. Εφόσον η συμπλήρωση του 
φακέλου δεν πραγματοποιηθεί εντός εύλογου χρονικού 
διαστήματος, το οποίο ορίζεται στην Υπουργική Από¬ 
φαση εφαρμογής λεπτομερειών του μέτρου, ο φάκελος 
απορρίπτεται. 

• Έλεγχος των κριτηρίων επιλεξιμότητας: 

Εάν δεν πληρείται έστω και ένα από τα οριζόμενα 
στην υπουργική απόφαση λεπτομερειών κριτήρια επι- 
λεξιμότητας ο φάκελος απορρίπτεται. 

• Διασταύρωση στοιχείων με άλλα καθεστώτα. 

Πραγματοποιείται διοικητικός έλεγχος που αφορά στη 

διασταύρωση στοιχείων αγροτεμαχίων, για τα οποία 
ζητείται ενίσχυση και των στοιχείων που ενισχύονται 
μέσω του Ολοκληρωμένου Συστήματος Διαχείρισης 
και Ελέγχου ή από άλλο καθεστώς. Επιπλέον πραγ¬ 
ματοποιείται διασταυρωτικός έλεγχος των στοιχείων 
του δικαιούχου και του/της συζύγου με το αρχείο της 
Πρόωρης Συνταξιοδότησης. 

• Έλεγχος και έγκριση του ΣΠΔ 

2. Επιτόπιος έλεγχος 

Ο επιτόπιος έλεγχος πραγματοποιείται ανά δράση σε 
αντιπροσωπευτικό δείγμα τουλάχιστον 5% των υπο¬ 
ψηφίων. Σε περιπτώσεις αμφιβολιών, καταγγελιών και 
διαπίστωσης σημαντικών παρατυπιών αυξάνεται το 

ποσοστό του δείγματος. Ο καθορισμός και η εξαγωγή 
του δείγματος βασίζεται σε: 

• ανάλυση κινδύνου σε ποσοστό 75% του συνολικού 
ποσοστού του δείγματος, με βάση το ποσό της ενί¬ 
σχυσης, τον αριθμό αγροτεμαχίων και την έκταση της 
εκμετάλλευσης και 

• τυχαία επιλογή μέχρι ποσοστού 25% του συνολικού 
ποσοστού του δείγματος. 

Σε περίπτωση αποκλίσεων μεταξύ των δηλωθέντων 
και διαπιστωθέντων στοιχείων σε σημαντικό αριθμό 
αιτήσεων το δείγμα αυξάνεται κατά περίπτωση. 

Αντικείμενο ελέγχου επίσης δύναται αποτελούν όλες 
οι αναλήψεις υποχρεώσεων στα πλαίσια κάθε άλλου 
μέτρου που την συγκεκριμένη χρονική στιγμή είναι 
δυνατόν να ελεγχθούν. 

Μετά την ολοκλήρωση του ελέγχου συμπληρώνεται 
και υπογράφεται το σχετικό φύλλο ελέγχου για κάθε 
ενδιαφερόμενο σύμφωνα με το υπόδειγμα της Υπουρ¬ 
γικής Απόφασης καθορισμού λεπτομερειών εφαρμογής 
του μέτρου. 

Αρθρο 10 
Αξιολόγηση 

Η αξιολόγηση της αίτησης ένταξης πραγματοποιείται 
από τον υπάλληλο του προηγούμενου άρθρου με βάση 
τα στοιχεία ελέγχου και τα κριτήρια αξιολόγησης σε 
συγκεκριμένο υπόδειγμα της Υπουργικής Απόφασης 
καθορισμού λεπτομερειών εφαρμογής του μέτρου. Μετά 
το πέρας της αξιολόγησης συμπληρώνεται και υπογρά¬ 
φεται το σχετικό φύλλο. 

Άρθρο 11 

Γνωμοδοτικές επιτροπές 

1. Με απόφαση του οικείου Νομάρχη, μετά από εισήγη¬ 
ση του Προϊσταμένου της Δ/νσης Αγροτικής Ανάπτυξης 
των αρμόδιων Νομαρχιακών Αυτοδιοικήσεων, συγκρο¬ 
τείται σε κάθε Νομό τριμελής Γνωμοδοτική Επιτροπή 
αποτελούμενη από: 

α. Γεωπόνο, υπάλληλο της Δ/νσης Αγροτικής Ανάπτυ¬ 
ξης, ως Πρόεδρο με τον αναπληρωτή του. 

β. Δασολόγο, υπάλληλο της Ν.Α. ή της Περιφέρειας, 
ως μέλος με τον αναπληρωτή του. 

γ. Γ εωπόνο ή Κτηνίατρο, υπάλληλο της Ν.Α., ως μέλος 
με τον αναπληρωτή του (Για τη Δράση III υποχρεωτικά 
συμμετέχει Κτηνίατρος). 

Εισηγητές στην Επιτροπή ορίζονται οι υπάλληλοι που 
έχουν ορισθεί στο πρώτο εδάφιο του άρθρου 9, ενώ 
η γραμματειακή υποστήριξη παρέχεται από υπάλληλο 
της Ν.Α. 

Στις συνεδριάσεις της Επιτροπής δύνανται να συμ¬ 
μετέχουν, χωρίς δικαίωμα ψήφου, εκπρόσωποι φορέων 
και περιβαλλοντικών μη κυβερνητικών οργανώσεων 
του Νομού. 

2. Έργο της Επιτροπής είναι: 

• Ο έλεγχος της τήρησης της διαδικασίας προεντα- 
ξιακού ελέγχου και αξιολόγησης. 

• Η πραγματοποίηση διοικητικών και επιτόπιων ελέγ¬ 
χων όπου αυτό κρίνεται απαραίτητο από την Επιτρο¬ 
πή. 

• Η σύνταξη πρακτικού το οποίο θα υπογράφεται 
από τα μέλη της επιτροπής και θα θεωρείται από τον 
προϊστάμενο της Διεύθυνσης Αγροτικής Ανάπτυξης 
των αρμόδιων Ν.Α. με αναλυτικούς πίνακες κατάταξης, 


που περιέχουν τους εν δυνάμει δικαιούχους και απορ- 
ριπτόμενους. 

3. Η Επιτροπή συνεδριάζει στο κατάστημα της Δ/νσης 
Αγροτικής Ανάπτυξης των Ν.Α. μετά από πρόσκληση 
του Προέδρου της. 

Αρθρο 12 

Δημοσιοποίηση των καταστάσεων 

Οι Πίνακες κατάταξης των εν δυνάμει δικαιούχων με 
την σαφή ένδειξη ότι δεν είναι οριστικοί και ότι τελούν 
υπό κρίση με βάση τις διαδικασίες του παρόντος άρ¬ 
θρου και του άρθρου 13 καθώς και οι καταστάσεις των 
απορριπτόμενων δημοσιοποιούνται με ευθύνη των Ν.Α. 
στην τοπική κοινωνία (ΜΜΕ, θυροκόλληση για 10 εργάσι¬ 
μες ημέρες στο κατάστημα του δημοτικού ή κοινοτικού 
διαμερίσματος κλπ.). Η αιτιολόγηση της απόρριψης 
δύναται να γίνεται δια αλληλογραφίας. 

Άρθρο 13 
Προσφυγές 

1. Οι ενδιαφερόμενοι ή κάθε τρίτος που έχει έννομο 
συμφέρον δύναται, εντός δέκα (10) εργασίμων ημερών 
από την ημερομηνία θυροκόλλησης των καταστάσεων, 
να υποβάλλουν προσφυγή, προβάλλοντας σ' αυτή τους 
λόγους τους και προσκομίζοντας τα απαραίτητα παρα¬ 
στατικά που τους αποδεικνύουν. 

2. Οι προσφυγές υποβάλλονται στις Δ/νσεις Αγροτικής 
Ανάπτυξης των αρμόδιων Ν.Α. και εξετάζονται από τις 
τριμελείς επιτροπές που συστήνονται στο Νομό από 
το Γ ενικό Γ ραμματέα της αντίστοιχης Περιφέρειας. Οι 
επιτροπές αυτές απαρτίζονται από διαφορετικά άτομα 
αντιστοίχων όμως ειδικοτήτων με τα μέλη των Γνωμο- 
δοτικών επιτροπών του άρθρου 11. Οι εν λόγω επιτρο¬ 
πές γνωμοδοτούν επί των προσφυγών εντός δέκα (10) 
εργασίμων ημερών και υποβάλλουν τα πορίσματά τους 
στις αντίστοιχες Δ/νσεις Αγροτικής Ανάπτυξης. 

Αρθρο 14 

Ένταξη - απόρριψη 

1. Με ευθύνη του αρμόδιου Προϊσταμένου της Δ/νσης 
Αγροτικής Ανάπτυξης καταρτίζεται ο τελικός πίνακας 
δικαιούχων προς ένταξη, σύμφωνα με τις εισηγήσεις της 
γνωμοδοτικής επιτροπής και της επιτροπής προσφυγών, 
ο οποίος και αποστέλλεται μαζί με τα πρακτικά των ως 
άνω επιτροπών με εισηγητικό σημείωμα στη Διεύθυνση 
Χωροταξίας και Προστασίας Περιβάλλοντος. 

2. Η Διεύθυνση Χωροταξίας και Προστασίας Περιβάλ¬ 
λοντος λαμβάνοντας υπόψη τις διαθέσιμες πιστώσεις 
προωθεί την έκδοση υπουργικής απόφασης ένταξης 
των δικαιούχων. Η εν λόγω υπουργική απόφαση διαβι¬ 
βάζεται στις αρμόδιες Διευθύνσεις Αγροτικής Ανάπτυ¬ 
ξης, οι οποίες προχωρούν στην κοινοποίησή της στους 
ενδιαφερομένους επί αποδείξει και κοινοποιείται στον 
ΟΠΕΚΕΠΕ. 

Αρθρο 15 

Σύμβαση 

1. Οι ενδιαφερόμενοι, οι οποίοι περιλαμβάνονται στην 
υπουργική απόφαση ένταξης υποχρεούνται να προσέλ- 
θουν στον φορέα υλοποίησης εντός δέκα (10) εργά¬ 
σιμων ημερών από την ημερομηνία κοινοποίησης της 
απόφασης του άρθρου 15 προκειμένου να υπογράψουν 
την σχετική σύμβαση. Ο τύπος και το περιεχόμενο της 
σύμβασης θα προσδιοριστεί με την Υπουργική Απόφαση 

καθορισμού λεπτομερειών εφαρμογής του μέτρου. Οι 
συμβάσεις σε κάθε περίπτωση υπογράφονται σε δύο 
αντίγραφα τα οποία και διατίθενται εντός δέκα (10) 
εργάσιμων ημερών ως ακολούθως: 

• ένα αντίγραφο στον ενδιαφερόμενο. 

• ένα αντίγραφο στον φάκελο του ενδιαφερομένου 
στην Δ/νση Αγροτικής Ανάπτυξης της αρμόδιας Ν.Α. 

2. Η μη προσέλευση του δικαιούχου για την υπογραφή 
της σύμβασης εντός του χρονικού διαστήματος που 
ορίζεται στην παράγραφο 1 συνεπάγεται αποβολή του 
από τη συγκεκριμένη δράση του μέτρου, εκτός περι¬ 
πτώσεων ανωτέρας βίας. 

3. Κατάσταση με τα στοιχεία των δικαιούχων, τον 
αριθμό πρωτοκόλλου και την ημερομηνία υπογραφής 
της σύμβασης αποστέλλεται στην Δ/νση Χωροταξίας 
και Προστασίας Περιβάλλοντος και στον Ο.Π.Ε.Κ.Ε.Π.Ε., 
εντός είκοσι (20) εργασίμων ημερών από την ημερομη¬ 
νία λήξης υπογραφής των συμβάσεων. 

4. Για κάθε ενδιαφερόμενο (δικαιούχο ή απορριπτό- 
μενο) τηρείται στο φορέα υλοποίησης της Ν.Α ενιαίος 
Φάκελος του γεωργοπεριβαλλοντικού μέτρου με όλα 
τα παραστατικά που τον αφορούν. Τα στοιχείων των 
φακέλων είναι διαθέσιμα στις κατά περίπτωση αρμόδιες 
αρχές εφαρμογής και ελέγχων. 

ΚΕΦΑΛΑΙΟ Δ 


Ενισχύσεις-Πληρωμές 
Άρθρο 16 


Ύψος ενίσχυσης 

1. Με βάση τις μέσες αποδόσεις ανά Ηα και το μέσο 
κόστος παραγωγής η χώρα διαιρείται σε 4 γεωγραφικές 
ζώνες για τον υπολογισμό του Τυπικού Ακαθάριστου 
Κέρδους (Τ.Α.Κ.) των γεωργικών εκμεταλλεύσεων. 

Οι ζώνες αυτές είναι: 

Ζώνη 450: Μακεδονία-Θράκη 

Ζώνη 460:Ήπειρος-Πελοπόννησος-Νησιά Ιονίου 

Ζώνη 470: Θεσσαλία 

Ζώνη 480: Στερεά Ελλάδα-Κρήτη-Νησιά Αιγαίου 

2. Γ ια το Υπομέτρο Α: 

Δράση I, το ύψος της ετήσιας ενίσχυσης των δικαιού¬ 
χων κατά περίπτωση αναφέρεται στον πίνακα 1: 

ΠΙΝΑΚΑΣ 1 : Βασική Ενίσχυση σε €/Η3 εντασσόμενης 


έκτασης 


Α/α 

ΧΡΗΣΕΙΣ ΓΗΣ Αμοιβή Συμβούλου Βασική Ε 

1 

Αραβόσιτος καρπός 

15,8 

398 

2 

Νωπά φρούτα 

21,5 

542 

3 

Ξηροί καρποί 

21,8 

549 

4 

Αμπελώνες 

23,6 

595 

5 

Ηλίανθος 

11,8 

297 


Στην Βασική Ενίσχυση περιλαμβάνεται και η αμοιβή 
του Τεχνικού Συμβούλου. 

Η ελάχιστη αμοιβή του Τεχνικού Συμβούλου είναι 50 
ευρώ και βαρύνει το μέτρο. 

Επισημαίνεται ότι οι ετήσιες οικονομικές ενισχύσεις 
που καταβάλλονται σε κάθε δικαιούχο για το σύνολο 
των γεωργοπεριβαλλοντικών προγραμμάτων δεν μπο¬ 
ρούν να υπερβούν το ποσό των 600 ευρώ / εκτάριο για 
τις ετήσιες καλλιέργειες και των 900 ευρώ / εκτάριο για 
τις πολυετείς καλλιέργειες , σύμφωνα με το παράρτημα 
του Καν. (ΕΚ) 1257/99. 

Δράση II , δικαιούχοι ενίσχυσης είναι οι παραγωγοί 
κηπευτικών, οι κτηνοτρόφοι και οι μελισσοκόμοι. 

Το ύψος της ενίσχυσης υπολογίζεται σαν άθροισμα 
του σταθερού κόστους και του μεταβλητού κόστους το 


οποίο επιμερίζεται στα πέντε έτη και καθορίζεται έτσι 
το ελάχιστο συνολικό ύψος ενίσχυσης 195€/Η3/έτος και 
το μέγιστο συνολικό 240€/Η3/έτος. 

Ανάλυση Κόστους-Ενίσχυσης 

Σταθερό κόστος συστήματος: 750€ το οποίο περι¬ 
λαμβάνει: 

• Ηλιακός Συλλέκτης-Τροφοδοτικό μηχάνημα : 550€ 

• Συσσωρευτής: 40€ χ 5 έτη = 200€ 

Μεταβλητό κόστος (ανάλογα με την έκταση που περι¬ 
φράσσεται): Σύρμα + μονωτές = 0,3 €/μέτρο χ 3 φορές 
στην πενταετία = 0,9€/μέτρο στην πενταετία. 

Το σύρμα και οι μονωτές αλλάζονται 2 φορές στην 
πενταετία, ενώ ο συσσωρευτής 4 φορές. 

Δράση III, δικαιούχοι ενίσχυσης είναι κτηνοτρόφοι. 

Οι κτηνοτρόφοι επιδοτούνται με το κόστος αγοράς και 
προληπτικής κτηνιατρικής ζεύγους-η (αρσενικό - θηλυ¬ 
κό) σκύλων φυλής «Ελληνικού Ποιμενικού» ηλικίας δύο 
και άνω μηνών με σήμανση. 

Γ ια το πρώτο έτος η ενίσχυση που παρέχεται στον 
κτηνοτρόφο είναι η εξής: 

Κόστος αγοράς ζεύγους σκύλων 300 € + Κόστος προ¬ 
ληπτικής κτηνιατρικής 1ου έτους 188€ / ζεύγος = 488 
€/ζεύγος. 

Γ ια το δεύτερο έτος η ενίσχυση που παρέχεται είναι 
η εξής: 

Κόστος προληπτικής κτηνιατρικής 2ου έτους 152 €/ 
ζεύγος. 

Επιδοτείται ένα ζεύγος σκύλων για 30-100 αιγοπρό¬ 
βατα ή 10-30 βοοειδή, δύο ζεύγη σκύλων για 101-300 
αιγοπρόβατα ή 31-50 βοοειδή και τρία ζεύγη σκύλων 
για πάνω από 301 αιγοπρόβατα ή 51 βοοειδή. 

Οι δικαιούχοι της Δράσης III εντάσσονται άπαξ στο 
μέτρο. 

Σε περίπτωση απώλειας του σκύλου που δεν οφεί¬ 
λεται σε ανωτέρα βία, ο δικαιούχος υποχρεούται να 
δηλώσει εγγράφως την απώλεια αυτή στην Δ/νση Αγρο¬ 
τικής Ανάπτυξης εντός 20ημέρου. Επίσης υποχρεούται 
να τον αντικαταστήσει ιδία δαπάνη εντός του επόμενου 
εξαμήνου. 

Η πιστοποίηση του αριθμού των ζώων γίνεται από 
τις Δ/νσεις Αγροτικής Ανάπτυξης των Νομών, μέσω 
των Μητρώων τους και της διασταύρωσης στοιχείων 
με το ΟΣΔΕ. 

3. Γ ια το Υπομέτρο Β: 

Δράση IV: Τα ποσά της ετήσιας ενίσχυσης φαίνονται 
στον πίνακα 2 : 

ΠΙΝΑΚΑΣ 2 : Βασική Ενίσχυση της Δράσης IV σε €/Ηβ 
εντασσόμενης έκτασης 

Ζώνη 450 Ζώνη 480 




Αμοιβή 

Βασική 

Αμοιβή 

Βασική 

α/α 

ΧΡΗΣΕΙΣ ΓΗΣ 

Συμβούλου 

Ενίσχυση 

Συμβούλου 

Ενίσχυση 

1 

Σιτάρι Μαλακό 

2,79 

70 

3,25 

82 

2 

Σιτάρι Σκληρό 

5,32 

134 

6,75 

170 

3 

Αραβόσιτος 

17,34 

437 

18 

446 

4 

Κριθάρι - Σίκαλη 






Βρώμη και λοιπά 






χειμερινά σιτηρά 

3,18 

80 

3,4 

86 

5 

Μηδική 



21 

523 

6 

Κτηνοτροφικά φυτά 


7,45 

188 


Στη Βασική Ενίσχυση περιλαμβάνεται και η αμοιβή 
του Τεχνικού Συμβούλου. 

Η ελάχιστη αμοιβή του Τεχνικού Συμβούλου είναι 50 
ευρώ και βαρύνει το μέτρο. 

Δράση V: Τα ποσά της ετήσιας ενίσχυσης φαίνονται 
στον πίνακα 3: 

ΠΙΝΑΚΑΣ 3: Βασική Ενίσχυση της Δράσης 

εντασσόμενης έκτασης 

Βασική Αμοιβή Κίνητρο 

ΧΡΗΣΕΙΣ ΓΗΣ Αντιστάθμιση Συμβούλου (20%) 

Ρύζι (με ΤΟΕΒ) 338,4 16,92 71,06 

Ρύζι (χωρίς ΤΟΕΒ) 238,4 16,92 51,06 


V σε €/Ηα 


Βασική 

Ενίσχυση 

426 

306,38 


Στη Βασική Ενίσχυση περιλαμβάνεται και η αμοιβή 
του Τεχνικού Συμβούλου. 

Η ελάχιστη αμοιβή του Τεχνικού Συμβούλου είναι 50 
ευρώ και βαρύνει το μέτρο. 


4 . ΠΡΟΣΘΕΤΕΣ ΕΝΙΣΧΥΣΕΙΣ 


Πέραν της βασικής ενίσχυσης οι δικαιούχοι των Δρά¬ 
σεων I και IV που προβαίνουν σε δημιουργία μονοπατιών 
και σε φυτεύσεις με κατάλληλα είδη (φυτοφράκτες- 
συνδενδρίες), λαμβάνουν πρόσθετη ενίσχυση και μέχρι 


το μέγιστο ποσό που αναφέρεται στο Παράρτημα I του 
Καν(ΕΚ) 1257/99. 

Οι επί πλέον εργασίες καθώς και ο προϋπολογι¬ 
σμός των δαπανών τους γίνεται σε πενταετή βάση. 
Η περιγραφή και ο αντίστοιχος προϋπολογισμός τους 
περιλαμβάνεται στο αρχικό Σχέδιο Περιβαλλοντικής 
Διαχείρισης. 

Ο συνολικός προϋπολογισμός δαπανών της πεντα¬ 
ετίας διαιρείται δια πέντε, για τον προσδιορισμό του 
ετησίως καταβαλλόμενου ποσού. 

Το ύψος των πρόσθετων ενισχύσεων καθορίζεται στον 
ακόλουθο πίνακα 3: _ 

Πίνακας 3 . Πρόσθετες Ενισχύσεις 

Επιπλέον Δαπάνες Πληρωμές σε € Παρατηρή¬ 


σεις 

/Ηα /έτος 

1. Δημιουργία 
μονοπατιών 

2. Δενδροφυτεύσεις 


3. Θαμνοφυτεύσεις 


40 Μέγιστο επιτρεπτό πλάτος μονοπατιού 1μ. Η πληρωμή υπολογίζεται με βάση τα 
μ2 κατασκευαζόμενων πλακόστρωτων ή λιθόστρωτων μονοπατιών 1 μ2 = 0,4 €. 

44 Συνολικά στη διάρκεια της περιόδου δέσμευσης (δετίας), επιδοτείται η φύτευση 
κατά μέγιστο 5 δένδρα / στρέμμα για το σύνολο της εντασσόμενης στο πρό¬ 
γραμμα έκτασης. Η κατανομή της δενδροφύτευσης στο χώρο της έκτασης δεν 
είναι αναλογική. Τα δένδρα συγκεντρώνονται σε συστάδες (συνδενδρίες) ή ακόμη 
καλύτερα σε φυτοφράκτες σε επιλεγμένες από το Σχέδιο Περ/κης Διαχείρισης 
θέσεις. Τα είδη που προτείνονται για τις περιοχές του βιότοπου της αρκούδας 
είναι: Γκορτσιές, Αγριομηλιές, Κορομηλιές, Κερασιές και Κράτεγοι. Τα είδη που 
προτείνονται, για τις περιοχές των βιοτόπων της ορνιθοπανίδας (Κρήτη-Λήμνος) 
είναι: Χαρουπιά, Συκιά, Φιστικιά, Τσικουδιά. Στις υπόλοιπες περιοχές πρέπει να 
φυτεύονται τα κατάλληλα είδη για την αυξητική ζώνη στην οποία βρίσκεται η 
καλλιέργεια υπό την προϋπόθεση ότι τα είδη αυτά αναφέρονται στο εγκριθέν 
ΣΠΔ και είναι διαφορετικά απ' αυτά της κύριας καλλιέργειας. Η χρονική κατα¬ 
νομή των φυτεύσεων μπορεί να γίνει με τέτοιο τρόπο, ώστε να πραγματοποι¬ 
ηθούν στο σύνολό τους κατά την πενταετία, υπό την προϋπόθεση ότι η συνολική 
στρεμματική ενίσχυση συμπεριλαμβανομένης και της βασικής ενίσχυσης δεν 
υπερβαίνει το μέγιστο επιλέξιμο. Η μέγιστη δαπάνη ανά δένδρο συμπεριλαμβα¬ 
νομένων των εξόδων φύτευσης ανέρχεται για την πενταετία 2000-2006 σε 
4,4€/δένδρο. 

64 Η μέγιστη δαπάνη ανά θάμνο συμπεριλαμβανομένων των εξόδων φύτευσης 
ανέρχεται για την πενταετία 2000-2006 σε 3,2 €/θάμνο. 

Συνολικά στη διάρκεια της πενταετίας επιδοτείται η φύτευση κατά μέγιστο 10 
θάμνων / στρέμμα για το σύνολο της εντασσόμενης στο πρόγραμμα έκτασης. 
Ισχύουν κατά τα άλλα τα ισχύοντα για τις δενδροφυτεύσεις. Οι θάμνοι που 
προτείνονται είναι: Κρανιές και Βατομουριές. 


Αρθρο 17 

Διαδικασία πληρωμής 

Η διαδικασία πληρωμής του εν λόγω μέτρου κα¬ 
θορίζεται με την αριθ. 126710/13.03.2003 (ΦΕΚ 336 Β'/ 
20.03.2003) Κοινή Υπουργική Απόφαση περί «Διαδικασία 
και τρόπου πληρωμής των γεωργοπεριβαλλοντικών 
μέτρων του ΕΠΑΑ 2000-2006-Καν(ΕΚ) 1257/99». 

ΚΕΦΑΛΑΙΟ Ε 
Έλεγχοι - Κυρώσεις 
Άρθρο 18 
ΈΛΕΓΧΟΙ 

Οι έλεγχοι διενεργούνται σύμφωνα με τις διατάξεις 
της αρ. 126710/13.3.2003 ΚΥΑ. 

Οι επιτόπιοι έλεγχοι διενεργούνται από τριμελείς 


επιτροπές ανάλογης σύνθεσης με του άρθρου 11 της 
παρούσας. 

Εργαστηριακοί έλεγχοι πραγματοποιούνται κατά 
περίπτωση, όπου αυτό κρίνεται απαραίτητο για την 
διασφάλιση της λειτουργίας του μέτρου. Η Δ/νση Χωρο¬ 
ταξίας και Προστασίας Περιβάλλοντος (ΔΧΠΠ) εκδίδει 
τις σχετικές αποφάσεις που ορίζουν τη διαδικασία των 
ελέγχων αυτών. 

Αρθρο 19 
ΚΥΡΩΣΕΙΣ 

1. Δήλωση ανακριβών στοιχείων εκ μέρους του δι¬ 
καιούχου. 

Σε περίπτωση υποβολής ανακριβών στοιχείων εκ μέ¬ 
ρους του δικαιούχου που οφείλεται σε σοβαρή αμέλεια 
ή εκ προθέσεως ανακριβούς δήλωσης επιβάλλονται οι 

κυρώσεις που προβλέπονται στο άρθρο 72 του Καν(ΕΚ) 
817/2004 της Επιτροπής. 

2. Δήλωση ανακριβών στοιχείων εκ μέρους του δικαι¬ 
ούχου που αφορούν την επιλέξιμη έκταση. 

• Στην περίπτωση παραβάσεων εκ μέρους του δικαι¬ 
ούχου που αφορούν την έκταση επιβάλλονται οι κυρώ¬ 
σεις του ΟΣΔΕ οι οποίες προβλέπονται στο άρθρο 50 
και 51 παράγραφος 1 του Καν(ΕΚ) 796/2004, ανεξάρτητα 
αν δικαιούται ή όχι ενισχύσεων από το ΟΣΔΕ. 

• Σε περίπτωση που η απόκλιση μεταξύ δηλωθεί- 
σας και πιστοποιηθείσας έκτασης υπερβαίνει το 3%, 
η καταβαλλόμενη ενίσχυση του τρέχοντος έτους, υφί- 
σταται μείωση που αντιστοιχεί στο ποσό της κύρωσης 
κατά το τρέχον έτος σύμφωνα με το σημείο 2α του 
παρόντος άρθρου, προσαυξημένο κατά το ποσό που 
αντιστοιχεί στην ευρεθείσα διαφορά των προηγούμε¬ 
νων ετών εφαρμογής. Στην περίπτωση που το ποσό 
που προκύπτει είναι μεγαλύτερο της καταβαλλόμενης 
ενίσχυσης, η διαφορά καταβάλλεται ως αχρεωστήτως 
καταβληθέν ποσό. 

• Εφόσον από το διοικητικό ή /και επιτόπιο έλεγχο 
προκύψει απόκλιση μεταξύ δηλωθείσας και πιστοποιη- 
θείσας έκτασης, ο δικαιούχος για την επόμενη καλλιερ¬ 
γητική περίοδο υποχρεούται να τροποποιήσει την υπο- 
γραφείσα σύμβαση καθώς και το Σ.Π.δ. αναγράφοντας 
την μετά τον έλεγχο πιστοποιηθείσα έκταση. 

3. Δικαιούχοι οι οποίοι δεν τηρούν το Σχέδιο Περιβαλ¬ 
λοντικής Διαχείρισης, υφίστανται τις ακόλουθες κατά 
περίπτωση κυρώσεις: 

• Εφόσον χρησιμοποιήσουν δηλητηριασμένα δολώ¬ 
ματα για την εξολόθρευση οποιοσδήποτε είδους της 
άγριας πανίδας αποβάλλονται από το μέτρο και αναζη- 
τούνται ως αχρεωστήτως καταβληθέντα το ποσά που 
έχουν καταβληθεί τα προηγούμενα έτη. 

• Εφόσον δεν τηρούνται οι ΚΟΓΠ σε ότι αφορά την 
χρήση αγροχημικών προϊόντων και την διαχείριση των 
φυτικών υπολειμμάτων, μειώνεται η ενίσχυση κατά 25% 
το συγκεκριμένο έτος, ενώ σε περίπτωση επανάληψης 
το ποσοστό της μείωσης προσαυξάνεται κατά 25% για 
κάθε έτος παράβασης. 

• Εφόσον δεν τηρούνται οι λοιποί ΚΟΓΠ, επιβάλλονται οι 
κυρώσεις που προβλέπονται στην αριθμ. 125347/2004 ΚΥΑ. 

• Εφόσον δεν διατηρήσουν-συντηρήσουν τους φυτο¬ 
φράκτες, τις αναβαθμίδες και τα μονοπάτια, η ενίσχυση 
για το συγκεκριμένο έτος μειώνεται κατά 20%. Επανά¬ 
ληψη της παράβασης προσαυξάνει το ποσοστό μείωσης 
της ενίσχυσης κατά 20% κατ' έτος. 

• Εφόσον η καλλιέργεια του είδους με το οποίο έχουν 
ενταχθεί στο μέτρο αντικατασταθεί με άλλη καλλι¬ 
έργεια μη επιλέξιμη για το συγκεκριμένο μέτρο, δεν 
χορηγείται καμία ενίσχυση για το συγκεκριμένο έτος. 
Σε περίπτωση επανάληψης ο δικαιούχος αποβάλλεται 
από τη συγκεκριμένη δράση του μέτρου. 

• Δράση I: Ειδικά για τις επιλέξιμες γεωργικές εκτά¬ 
σεις που αφορούν τους βιότοπους της αρκούδας ((ύΓευδ 
αΐΌΐυε), εφόσον ψεκάζει με φυτοπροστατευτικά προϊό¬ 
ντα που περιέχουν δραστικές ουσίες οι οποίες αποδε¬ 
δειγμένα δύναται να αποβούν μοιραίες για το είδος, δεν 
χορηγείται καμία ενίσχυση για το συγκεκριμένο έτος, 
σε περίπτωση επανάληψης ο δικαιούχος αποβάλλεται 
από το μέτρο και αναζητούνται ως αχρεωστήτως κα¬ 
ταβληθέντα τα ποσά που έχουν καταβληθεί τα προη¬ 
γούμενα έτη. 


• Δράση I: Εφόσον δεν δημιουργήσει-τηρήσει ασυγκό- 
μιστη επιφάνεια σε ποσοστό 10% της εντασσόμενης 
έκτασης ανά είδος καλλιέργειας (ανεξαρτήτου αγροτε¬ 
μαχίου) ή 10% επί του εντασσόμενου αγροτεμαχίου, η 
ενίσχυση για το συγκεκριμένο έτος μειώνεται κατά 30%. 
Επανάληψη της παράβασης προσαυξάνει το ποσοστό 
μείωσης της ενίσχυσης κατά 40% κατ' έτος. 

• Δράση IV: Εφόσον δεν δημιουργήσει - τηρήσει ασυ- 
γκόμιστη επιφάνεια σε ποσοστό 30% του αγροτεμαχί¬ 
ου που είναι ενταγμένο στο μέτρο, η ενίσχυση για το 
συγκεκριμένο έτος μειώνεται κατά 50%. Επανάληψη 
της παράβασης προσαυξάνει το ποσοστό μείωσης της 
ενίσχυσης κατά 40% κατ' έτος. 

• Δράση V: Εφόσον δεν εφαρμόσουν χειμερινή κα¬ 
τάκλιση δεν χορηγείται καμία ενίσχυση για το συγκε¬ 
κριμένο έτος. Σε περίπτωση επανάληψης ο δικαιούχος 
αποβάλλεται από τη συγκεκριμένη δράση του μέτρου. 

4. Τήρηση γεωργοπεριβαλλοντικού φακέλου 

Εφόσον δεν τηρείται ο προβλεπόμενος γεωργοπε- 

ριβαλλοντικός φάκελος, η αναλογούσα ενίσχυση μει¬ 
ώνεται κατά 10%, ενώ σε περίπτωση συνέχισης της 
παράβασης η μείωση προσαυξάνεται κατά 10% κατ' 
έτος. Στην περίπτωση που τηρείται μεν ο φάκελος, 
αλλά είναι ελλιπής δεν επιβάλλεται την πρώτη φορά 
καμία ποινή, σε περίπτωση επανάληψης επιβάλλονται 
οι κυρώσεις του πρώτου εδαφίου. 

5. Για τις περιπτώσεις πρόσθετης ενίσχυσης 

• Εφόσον δεν φυτεύουν στους φυτοφράκτες επιλεγ¬ 
μένα είδη δέντρων και θάμνων σύμφωνα με το εγκεκρι¬ 
μένο Σχέδιο Περιβαλλοντικής Διαχείρισης η επιπλέον 
ενίσχυση φύτευσης δεν καταβάλλεται. 

• Εφόσον δεν δημιουργήσει τα μονοπάτια η επιπλέον 
ενίσχυση δεν καταβάλλεται. 

6. Δράση II: Δικαιούχοι μελισσοκόμοι, κτηνοτρόφοι 
και παραγωγοί κηπευτικών οι οποίοι δεν τηρούν τις 
δεσμεύσεις τους υφίστανται τις ακόλουθες κατά πε¬ 
ρίπτωση κυρώσεις: 

• Εφόσον δεν γίνει αγορά της ηλεκτροφόρου περί- 
φραξης εντός του πρώτου έτους αποβάλλεται από τη 
συγκεκριμένη δράση του μέτρου. 

• Εφόσον δεν εγκαταστήσει την ηλεκτροφόρο περί- 
φραξη αποβάλλεται από τη συγκεκριμένη δράση του 
μέτρου και αναζητούνται ως αχρεωστήτως καταβληθέ¬ 
ντα το ποσό ενίσχυσης που έχει καταβληθεί. 

• Εφόσον δεν συντηρεί την ηλεκτροφόρο περίφραξη, 
μειώνεται η ενίσχυσή του κατά 50% για το συγκεκριμένο 
έτος. Σε περίπτωση επανάληψης ο δικαιούχος αποβάλ¬ 
λεται από τη συγκεκριμένη δράση του μέτρου. 

7. Δράση III: Δικαιούχοι κτηνοτρόφοι οι οποίοι δεν 
τηρούν τις δεσμεύσεις τους υφίστανται τις ακόλουθες 
κατά περίπτωση κυρώσεις: 

• Εφόσον δεν αγοράσει ζεύγος-η (αρσενικό-θηλυκό) 
σκύλων φυλής «Ελληνικού Ποιμενικού», αποβάλλεται από 
τη συγκεκριμένη δράση του μέτρου. 

• Εφόσον δεν τηρεί ενημερωμένο βιβλιάριο υγείας 
των σκύλων και τα μέτρα προληπτικής κτηνιατρικής και 
καλής υγιεινής των σκύλων ή δεν πιστοποιήσει σκυλιά 
επόμενων γενεών, η ενίσχυσή του μειώνεται κατά 25% 
για το συγκεκριμένο έτος. Σε περίπτωση επανάληψης 
το ποσοστό της μείωσης προσαυξάνεται κατά 25% 
κάθε έτος. 

• Εφόσον δεν αντικαταστήσει απολεσθέντα σκύλο 
εντός εξαμήνου αποβάλλεται από τη συγκεκριμένη δρά¬ 
ση του μέτρου και αναζητούνται ως αχρεωστήτως κα- 
ταβληθέντα το ποσό ενίσχυσης που έχει καταβληθεί. 

8. Εφόσον κατά τη διάρκεια εφαρμογής του μέτρου 
ο δικαιούχος δηλώσει μειωμένη έκταση για την οποία 
έχει συμβατική υποχρέωση, αυθαίρετα και χωρίς να 
συντρέχουν λόγοι ανωτέρας βίας, τότε υποχρεούται να 
επιστρέφει όλες τις καταβληθείσες ενισχύσεις για την 
έκταση αυτή από την ένταξή του στο μέτρο και υπο- 
χρεούται να τροποποιήσει την υπογραφείσα σύμβαση 
καθώς και το Σ.Π.Δ. 

9. Η αυθαίρετη αντικατάσταση αγροτεμαχίου κα¬ 
λυπτόμενου από τη σύμβαση, με άλλο το οποίο δεν 
ενταχθεί στο μέτρο και εφόσον δε συντρέχουν λόγοι 
ανωτέρας βίας, ισοδυναμεί με μείωση της έκτασης 
εφαρμογής του μέτρου, ίσης με την έκταση του αγρο¬ 
τεμαχίου το οποίο αντικαταστάθηκε. Στην περίπτωση 
αυτή ισχύει τα αναφερόμενα στη παράγραφο 8 του 
παρόντος άρθρου. 

Στην περίπτωση διαπίστωσης ανύπαρκτου αγροτεμα¬ 
χίου εφαρμόζονται οι κυρώσεις που αφορούν στην εκ 
προθέσεως ανακριβή δήλωση. 

10. Δικαιούχοι, που διακόπτουν το μέτρο πριν από 
την λήξη των συμβατικών τους υποχρεώσεων χωρίς να 
συντρέχουν λόγοι ανώτερης βίας ή και χωρίς να δια¬ 
σφαλίζουν την ανάληψη των δεσμεύσεων από διάδοχο, 
αποβάλλονται από το μέτρο και επιπλέον επιβάλλονται 
οι ακόλουθες κυρώσεις: 

• Εφόσον η διακοπή έγινε το πρώτο έτος δεν χορη¬ 
γείται καμία ενίσχυση ή εφόσον έχει χορηγηθεί αυτή 
αναζητείται ως αχρεωστήτως καταβληθείσα. 

• Εφόσον η διακοπή έγινε εντός του 20υ ή 30υ έτους 
δεν χορηγείται καμία ενίσχυση για το έτος της διακο¬ 
πής ή εφόσον έχει χορηγηθεί το ποσό επιστρέφεται ως 
αχρεωστήτως καταβληθέν και επιβάλλεται επί πλέον 
ποινή που ισούται με το 50% της ενίσχυσης που χορη¬ 
γήθηκε το προηγούμενο έτος. 

• Εφόσον η διακοπή έγινε εντός του 40υ ή 50υ έτους 
δεν χορηγείται καμία ενίσχυση για το έτος της δια¬ 
κοπής ή εφόσον έχει χορηγηθεί αυτό αναζητείται ως 
αχρεωστήτως καταβληθέν και επιβάλλεται επί πλέον 
ποινή επιστροφής που ισούται με το 25% της ενίσχυσης 
που χορηγήθηκε το προηγούμενο έτος. 

11. Σε περίπτωση που ο δικαιούχος δεν διευκολύνει 
και δεν συνεργάζεται με Εθνικά και Κοινοτικά ελεγκτικά 
όργανα, παρεμποδίζοντας την διεξαγωγή των ελέγχων, 
ο δικαιούχος δεν λαμβάνει καμιά ενίσχυση για το συ¬ 
γκεκριμένο έτος. Σε περίπτωση επανάληψης επιστρέφει 
ως αχρεωστήτως καταβληθέντα τα ποσά που έχουν 
καταβληθεί τα προηγούμενα έτη και αποβάλλεται από 
το μέτρο. 

12. Σε περίπτωση εκπρόθεσμης υποβολής αιτήσεων 
πληρωμής - δηλώσεων εφαρμογής επιβάλλονται οι κυ¬ 
ρώσεις που αναφέρονται στο άρθρο 21 του Καν(ΕΚ)796/ 
2004. 

13. Δικαιούχοι, των οποίων η συσσώρευση των κυρώ¬ 
σεων οδηγεί σε μηδενική ενίσχυση για ένα συγκεκριμέ¬ 
νο έτος αποκλείονται και από το επόμενο. 

14. Οι περιπτώσεις εξαιρέσεων από τις κυρώσεις πε- 
ριγράφονται στο άρθρο 68 του Καν(ΕΚ)796/2004. 

Οι Δικαιούχοι απαλλάσσονται των κυρώσεων, (εκτός 
των περιπτώσεων ψευδούς δήλωσης), στις περιπτώσεις 
που συντρέχουν λόγοι ανώτερης βίας. 


Άρθρο 20 
ΠΡΟΣΦΥΓΕΣ 

1. Οι ενδιαφερόμενοι δύναται να υποβάλλουν στις 
οικείες Δ/νσεις Αγροτικής Ανάπτυξης των αντίστοιχων 
Νομαρχιακών Αυτοδιοικήσεων, προσφυγές κατά των 
αποτελεσμάτων των διοικητικών και επιτόπιων ελέγχων 
εντός 7 εργασίμων ημερών από την ενημέρωσή τους. 

2. Η ενημέρωση των δικαιούχων για τα αποτελέσματα 
των ελέγχων πραγματοποιείται εγγράφως με την πα¬ 
ράδοση αντιγράφου του πρακτικού επιτόπιου ελέγχου, 
ενώ για τους διοικητικούς με ανάρτηση των σχετικών 
καταστάσεων στο δημοτικό ή κοινοτικό κατάστημα για 
ένα 10 εργάσιμες ημέρες. 

3. Οι προσφυγές εξετάζονται σύμφωνα με την διαδι¬ 
κασία που περιγράφεται στο άρθρο 13 της παρούσας. 

ΚΕΦΑΛΑΙΟ ΣΤ 

Δημοσιονομικές, Μεταβατικές και Τελικές Διατάξεις 

Αρθρο 21 

Χρηματοδότηση του μέτρου 

1. Οι χορηγούμενες ενι χύσεις στα πλαίσια του πα¬ 
ρόντος μέτρου αποτελούν Δημόσια Δαπάνη που συγ- 
χρηματοδοτείται από το ΕΓΤΠΕ-Τμήμα Εγγυήσεων και 
Εθνικούς Πόρους με ποσοστό που προβλέπεται ετησίως 
στον εγκεκριμένο χρηματοδοτικό πίνακα του Ε.Π.Α.Α. 

2. Το ποσό της προϋπολογισθείσας Δημόσιας Δα¬ 
πάνης (κοινοτικής και εθνικής συμμετοχής) κατά την 
περίοδο εφαρμογής του μέτρου, στο πλαίσιο του ΕΠΑΑ 
2000-2006 ανέρχεται σε 8,5 εκ. €. Το ποσό αυτό βαρύ¬ 
νει τακτικό προϋπολογισμό του Υπουργείου Αγροτικής 
Ανάπτυξης και Τροφίμων (Κ.Α.Ε. 5323), εγγραφομένης 
κατ' έτος και της ανάλογης πίστωσης σ' αυτόν. 

3. Η δυνατότητα ανάληψης νομικών δεσμεύσεων ένα¬ 
ντι των τελικών αποδεκτών (ωφελούμενοι) ολοκληρώ¬ 
νεται την 31.12.2006. 

Αρθρο 22 
Αρμόδιοι Φορείς 

1. Φορέας υπεύθυνος για την εφαρμογή του μέτρου 
ορίζεται η Δ/νση Χωροταξίας και Προστασίας Περι¬ 
βάλλοντος του Υπουργείου Αγροτικής Ανάπτυξης και 
Τροφίμων και φορείς υλοποίησης οι Δ/νσεις Αγροτικής 
Ανάπτυξης των Νομαρχιακών Αυτοδιοικήσεων και λοι¬ 
ποί περιφερειακοί φορείς οι οποίοι ορίζονται από τη 
Δ/νση Χωροταξίας και Προστασίας Περιβάλλοντος του 
Υπουργείου Αγροτικής Ανάπτυξης και Τροφίμων. 

2. Ως Οργανισμός Πληρωμής σύμφωνα με τον Καν. 
1663/95 ορίζεται ο ΟΠΕΚΕΠΕ (Οργανισμός Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων). 

3. Η Αρχή Διαχείρισης του ΕΠΑΑ 2000-2006 είναι 
αρμόδια για τον Προγραμματισμό-Παρακολούθηση και 
Αξιολόγηση του μέτρου. 

Αρθρο 23 

Μεταβατικές - Τελικές Διατάξεις 

1. Με απόφαση του Υπουργού Αγροτικής Ανάπτυξης 
και Τροφίμων καθορίζονται οι λεπτομέρειες εφαρμογής 
του μέτρου. 

2. Η αριθμ. 557/03 ΚΥΑ (ΦΕΚ1733/Β'/25.11.2003) ισχύ¬ 
ει μόνο για τους παλιούς δικαιούχους του Μέτρου οι 

οποίοι εντάχθηκαν με τους όρους και τις προϋποθέσεις 
της προαναφερθείσας και μέχρι την ολοκλήρωση της 
πενταετίας τους. 

3. Η παρούσα απόφαση αφορά δικαιούχους που πρό¬ 
κειται να ενταχθούν στο Μέτρο μετά την ισχύ αυτής. 

4. Η έκδοση της παρούσας απόφασης δεν συνεπάγεται 
καμιά αύξηση στον προϋπολογισμό των γεωργοπερι- 
βαλλοντικών μέτρων του ΕΠΑΑ. 

5. Η απόφαση αυτή να δημοσιευθεί στην Εφημερίδα 
της Κυβέρνησης. 

Αθήνα, 22 Σεπτεμβρίου 2005 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΘ. ΝΑΚΟΣ Π. ΔΟΥΚΑΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΑΛ. ΚΟΝΤΟΣ 
-♦- 

Αριθ. 309929 (2) 

Κατανομή πρόσθετων ενισχύσεων στο πλαίσιο εφαρμο¬ 
γής του άρθρου 119 του Καν(ΕΚ) 1782/2003 του Συμ¬ 
βουλίου για το έτος 2005 στον τομέα του προβείου 
και αιγείου κρέατος. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1) Τις διατάξεις: 

α) Του άρθρου 22, παράγραφος 3 του ν. 992/79 «Περί 
οργανώσεως των διοικητικών υπηρεσιών για την εφαρ¬ 
μογή της Συνθήκης Προσχώρησης της Ελλάδας στις 
Ευρωπαϊκές Κοινότητες και ρύθμιση συναφών θεσμικών 
και οργανωτικών θεμάτων. (Α' 280) 

β) Το άρθρο 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ Α' 98). 

γ) Του Π.δ. 402/88 «Περί Οργανισμού του Υπουργείου 
Γεωργίας» όπως τροποποιήθηκε και ισχύει (Α' 187) και 
την υπ. αριθ. Υ1/04 (Β' 513) απόφαση του Πρωθυπουργού 
για μετονομασία του Υπουργείου Γ εωργίας σε Υπουρ¬ 
γείο «Αγροτικής Ανάπτυξης & Τροφίμων». 

δ) Της υπ. αριθ. 267518/31.3.2005 Κ.Υ.Α., περί συμπληρω¬ 
ματικών μέτρων εφαρμογής του Κοινοτικού Καθεστώ¬ 
τος πριμοδοτήσεων υπέρ των γεωργών που εκτρέφουν 
αιγοπρόβατα, που προβλέπονται στο κεφάλαιο 11 του 
τίτλου IV του Καν (ΕΚ) 1782/2003 του Συμβουλίου, και 
ιδίως το άρθρο 8 αυτής. (Β'439) 

2) Τους Κανονισμούς 

α) (ΕΚ) 1782/2003 του Συμβουλίου «για τη θέσπιση 
κοινών κανόνων για τα καθεστώτα άμεσης στήριξης 
στα πλαίσια της κοινής γεωργικής πολιτικής και για τη 


θέσπιση ορισμένων καθεστώτων στήριξης για τους γε¬ 
ωργούς και για την τροποποίηση των κανονισμών (ΕΟΚ) 
2019/93, (ΕΚ) 1452/2001, (ΕΚ) 1453/2001, (ΕΚ) 1454/2001, 
(ΕΚ) 1868/94, (ΕΚ) 1251/1999, (ΕΚ) 1254/1999, (ΕΚ) 1673/2000, 
(ΕΟΚ) 2358/71 και (ΕΚ) 2529/2001 (ί 270/1), όπως τροπο¬ 
ποιείται και ισχύει κάθε φορά. 

β) (ΕΚ) 1973/2004 της Επιτροπής για τη θέσπιση λε¬ 
πτομερών κανόνων εφαρμογής του κανονισμού (ΕΚ) 
1782/2003 του Συμβουλίου όσον αφορά τα καθεστώτα 
στήριξης τα προβλεπόμενα βάσει των τίτλων 4 και 4α 
του εν λόγω κανονισμού και τη χρήση των εκτάσεων γης 
που προκύπτουν από την παύση καλλιέργειας για την 
παραγωγή πρώτων υλών (Ε 345/1) και ιδίως το κεφάλαιο 
12, όπως ισχύει κάθε φορά. 

γ) (ΕΚ) 118/2005 της Επιτροπής για τροποποίηση του 
παραρτήματος VIII του κανονισμού (ΕΚ) αριθ. 1782/2003 
του Συμβουλίου και καθορισμό δημοσιονομικών ανω- 
τάτων ορίων για τη μερική ή προαιρετική εφαρμογή 
του καθεστώτος ενιαίας ενίσχυσης και της ετήσιας 
συνολικής χρηματοδότησης για το καθεστώς ενιαίας 
ενίσχυσης βάσης της έκτασης, όπως προβλέπεται από 
τον κανονισμό αυτό (Ε 24/15), για το 2005. 

3) Το γεγονός ότι βάσει του άρθρου 119 του Καν(ΕΚ) 
1782/2003 του Συμβουλίου καθορίζεται το συνολικό 
ποσό των 8.767. χιλ. € σε ετήσια βάση για πρόσθετες 
ενισχύσεις στον τομέα του πρόβειου και αιγείου κρέα¬ 
τος στη χώρα μας. 

4) Την εισήγηση της Δ/νσης Ζωικής Παραγωγής & ΑΠΑ 
του Υπουργείου Αγροτικής Ανάπτυξης & Τροφίμων. 

5) Το γεγονός ότι με την παρούσα απόφαση δεν προ- 
καλείται δαπάνη σε βάρος του Τακτικού Προϋπολογι¬ 
σμού, αποφασίζουμε: 

1. Εξουσιοδοτούμε τον ΟΠΕΚΕΠΕ για την κατανομή 
του ποσού 8.767 χιλ € για το έτος 2005 στους γεωργούς 
των μειονεκτικών περιοχών, όπως αυτοί ορίζονται στον 
Καν(ΕΚ) 1782/2003, άρθρο 114, παράγραφοι 1 και 2, που 
είναι ταυτόχρονα και δικαιούχοι της συμπληρωματικής 
πριμοδότησης της παραγράφου 3 του ίδιου άρθρου. 
Η κατανομή του εν λόγω ποσού θα γίνει ισόποσα ανά 
δικαίωμα με τους όρους και προϋποθέσεις χορήγησης 
της συμπληρωματικής πριμοδότησης. 

2. Η παρούσα ισχύει από την υπογραφή της. 

3. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 22 Σεπτεμβρίου 2005 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




